Eus ur familh munut e teu Justinian. Niz an Impalaer Justin I eo, ur soudard ne ouie ket lenn a oa bet dibabet gant Anastasios da zont war e-lerch. Moarvat e oa bet fiziet ur galloud bras a-walch gant Justinian a-raok ma teuas da Impalaer e 527. Brudet-tre eo hennezh kar ober a ra al liamm etre Impalaeriezh roman an Henamzer hag hini ar Grennamzer : klasket en deus adtapet tiriadoù ar Chornôg bet kollet ha moarvat e oa an Impalaer diwezhañ a gomze latin evit e yezh gentañ. Merket eo e ren gant klask ur renovatio imperii, da lavaret eo adsevel an Impalaeriezh. Levezonet eo bet kalz gant e wreg Theodora a-hed e ren.